REPUBLIKA HRVATSKA

OSJEČKO-BARANJSKA ŽUPANIJA

OPĆINA POPOVAC

KLASA: 320-03/25-01/08

URBROJ: 2158-32-01-25-2

Popovac, 25.09.2025.

Općina Popovac, temeljem članka 11. Zakona o pravu na pristup informacijama (Službeni glasnik 25/13, 85/15), dana 25.09.2025. objavljuje

SAVJETOVANJE SA ZAINTERESIRANOM JAVNOŠĆU

Nacrt prijedloga Programa dodjele potpora male vrijednosti poljoprivrednicima na području Općine Popovac kao pomoć za ublažavanje posljedica prirodne nepogode suše za 2024.godinu

Savjetovanje traje od 25.09.2025. do 5.10.2025.

Pozivamo predstavnike zainteresirane javnosti da najkasnije do 5.10.2025. godine dostave svoje prijedloge, komentare i primjedbe na predloženi Nacrt prijedloga Programa dodjele potpora male vrijednosti poljoprivrednicima na području Općine Popovac kao pomoć za ublažavanje posljedica prirodne nepogode suše za 2024. godinu s obrazloženjem, putem pošte ili osobno na adresu Jedinstveni upravni odjel Općine Popovac, Vladimira Nazora 32., 31303 Popovac ili slanjem emaila na adresu popovac@popovac.hr.

Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Popovac.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Popovac. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga .

Nacrt prijedloga Programa dodjele potpora male vrijednosti poljoprivrednicima na području Općine Popovac kao pomoć za ublažavanje posljedica prirodne nepogode suše za 2024. godinu s obrazloženjem objavljen je u elektronskom obliku na internet stranici Općine Popovac – www.popovac.hr

Nacrt prijedloga Programa dodjele potpora male vrijednosti poljoprivrednicima na području Općine Popovac kao pomoć za ublažavanje posljedica prirodne nepogode suše za 2024.godinu s obrazloženjem koji je objavljen na internet stranici Općine Popovac predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Tekst ove objave objavit će se na web stranici Općine Popovac – www.popovac.hr u rubrici „Savjetovanje sa javnošću“ i na Oglasnoj ploči Općine Popovac.

Po provedenom savjetovanju izradit će se izvješće o provedenom savjetovanju.

OPĆINA POPOVAC